Lav et referat af nedenstående tekst:

Tekst:
Første tirsdag i oktober markerer begyndelsen på et nyt folketingsår. TV2 Nord er til stede ved åbningen, og i løbet af dagen kan du finde interviews med nordjyske folketingspolitikere på tv2nord.dk og Salto-kanalen. Dagen for Folketingets åbning følger en fast skabelon, og den begynder med en gudstjeneste for alle Folketingets medlemmer, der bliver afholdt i Christiansborg Slotskirke. På deltagerlisten står blandt andre repræsentanter fra Kongehuset, som tager plads og overværer åbningsceremoni fra Kongelogen i Folketingssalen. Statsministeren nævnte Nordjylland flere gange i sin åbningstale. Nedenfor kan du se nogle af de øvrige emner, som Mette Frederiksen (Soc.dem.) kom ind på: Flere muligheder skal sikres i provinsen Mette Frederiksen fokuserer på provinsen, men hun afviser sin egen præmis om, at der nødvendigvis er en konflikt mellem land og by. - Centraliseringen rammer os alle sammen. Der er også borgere på Københavns Vestegn, der savner nærpolitiet, og her er også udfordringer med lægedækningen. Mere skal tættere på, siger Mette Frederiksen. Velfærdslov skal sikre tid til omsorg og relationer Regeringen vil i det kommende folketingsår præsentere en velfærdslov. Den skal sikre, at pengene følger med, når der kommer flere børn og ældre. - Vi har brug for et nært sundhedsvæsen, hvor patienten ikke bliver tabt mellem sygehuset og kommunerne. Hvor vi har tillid til medarbejdernes faglighed. Og hvor der er kollegaer nok til de opgaver, der er, siger Mette Frederiksen. Vil gøre det lettere at bo i storbyerne Mette Frederiksen kigger nu mod København og boligmarkedet i sin tale. Hun mener, at mange ikke længere har råd til at bo i hovedstaden. - Jeg ser det som en af mine vigtigste opgaver som statsminister. At gå imod den tænkning, siger Mette Frederiksen. Hvad enten det er stigende ulighed. Et arbejdsmarked, som bliver mindre organiseret. Eller at centralisering – bare er noget, vi skal acceptere. Regeringen vil snart fremlægge et ambitiøst boligudspil, siger hun og fortsætter: - Helt grundlæggende skal familier med almindelige indkomster have mulighed for at bo i byerne, siger Mette Frederiksen. Regeringen vil lave "mindre forhastet lovgivning" Regeringen har netop fremlagt et mindre lovprogram end de foregående år. Det skal ifølge Mette Frederiksen sikre mindre forhastet lovgivning og færre, men til gengæld bedre gennemarbejdede forslag. - Gang på gang oplever vi en uheldig spiral af enkeltsager og forhastet lovgivning – som stjæler opmærksomheden fra det, vi er her for – at løse rigtige problemer til gavn for borgerne.

Referat:
I dag begynder et nyt folketingsår, og TV2 Nord følger hele dagen fra Christiansborg.